CELEX: 62020TN0529
Language: bg
Date: 2020-08-21 00:00:00
Title: Дело T-529/20: Жалба, подадена на 21 август 2020 г. — LR/ЕИБ

12.10.2020   
            
            
               BG
            
            
               Официален вестник на Европейския съюз
            
            
               C 339/30
            
         
      Жалба, подадена на 21 август 2020 г. — LR/ЕИБ
      (Дело T-529/20)
      (2020/C 339/38)
      Език на производството: испански
      
         Страни
      
      
         Жалбоподател: LR (представител: Á. Gómez de la Cruz Pérez, abogado)
      
         Ответник: Европейска инвестиционна банка (ЕИБ)
      
         Искания
      
      Жалбоподателят моли Общия съд:
      
                  —
               
               
                  Да отмени решението на ответника от 9 януари 2020 г., с което се отхвърля молбата на жалбоподателя за надбавка за пренастаняване по повод преместването на центъра на интересите му след прекратяване на договорното трудово правоотношение с ответника, както и решение от 15 май 2020 г., с което се отхвърля административната жалба, подадена от жалбоподателя на 19 февруари срещу решението на ответника от 9 януари 2020 г.
               
            
                  —
               
               
                  Да отмени решението на ответника от 15 май 2020 г., с което се отхвърля искането на жалбоподателя от 19 февруари 2020 г. да му се признае правото на надбавка за пренастаняване, ако Общият съд на Европейския съюз или Съдът на Европейския съюз признаят това право на жалбоподателите по дело T-387/19, DF и DG/ЕИБ.
               
            
                  —
               
               
                  Да осъди ответника да заплати надбавката за пренастаняване заедно с лихви за забава, изчислени въз основа на лихвения процент на Европейската централна банка, увеличен с два пункта, до пълното изплащане на надбавката.
               
            
                  —
               
               
                  Да осъди ответника да заплати всички съдебни разноски.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: явна грешка при прилагането на правото.
                  
                              —
                           
                           
                              В това отношение се твърди, че от 2017 г. насам новото тълкуване на изключението, предвидено в член 13, параграф 1 от административните разпоредби на ЕИБ, е опорочено от явна грешка при прилагането на правото и e в противоречие със собствените ѝ действия.
                           
                        
            
                  2.
               
               
                  Второ основание: нарушение на задължението за консултация с представителите на персонала.
                  
                              —
                           
                           
                              В това отношение се твърди, че новото тълкуване се равнява на установен от некомпетентен орган законодателен процес при закрити врати, при липсата на ред и условия, в рамките на който не са консултирани представителите на персонала.
                           
                        
            
                  3.
               
               
                  Трето основание: нарушение на принципите на пропорционалност, на придобитите права, на оправданите правни очаквания и липса на преходен режим.
               
            
                  4.
               
               
                  Четвърто основание: нарушение на принципа за недопускане на дискриминация.
               
            
                  5.
               
               
                  Пето основание: нарушение на задължението за полагане на дължимата грижа и на принципа за добра администрация.